भोपाल । प्रदेश के सभी टाईगर रिजर्व में आज से राष्ट्रीय बाघ आंकलन का प्रथम चरण शुरू हुआ। अगले 7 दिनों तक चलने वाले इस चरण में माँसाहारी बाघ, तेन्दुआ आदि वन्य प्राणियों के पगमार्क और शाकाहारी प्राणियों के प्रत्यक्ष गिनती होगी। इसके अलावा वन्य प्राणियों के आवास, आहार उपलब्धता और पेड़-पौधों आदि का भी अध्ययन किया जायेगा। वन अधिकारियों-कर्मचारियों के साथ विभिन्न राज्यों से आये हुए वॉलेन्टियर भी गणना में भाग ले रहे हैं। गणना 5 फरवरी से 26 मार्च तक 4 चरणों में होगी।